《寿学师张凤池先生》
清代·王汝仪

名利相忘静读书，超然身世任居诸。真诠暗得长生诀，成数先逢大衍初。

华国文章光灿烂，木天词赋度纾徐。英声久噪江南北，奚止交孚月旦馀。

作者简介：字一如，咸丰庚申恩贡。性谦和而介。课徒为业，不乐仕进，栽成士类甚众。年七十赋诗自寿，一时和者不下数百人，辑为古稀吟。著有素风堂杂著二卷。